Diari Oficial de la Generalitat Valenciana


Sumari del DOGV 3068, del 01-09-1997 (1997/9554)

ORDRE de 18 de juliol de 1997, de la Conselleria d'Agricultura, Pesca i Alimentació, per la qual es convoca el I Premi Iniciativa Agrària Jove i s'aproven les bases per a concórrer-hi.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   3068

Data del DOGV
:   01-09-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/9554


Data del document
:   18-06-1997

Organisme emissor
:   Conselleria d'Agricultura, Pesca i Alimentació

Tipus de document
:   Ordre

ORDRE de 18 de juliol de 1997, de la Conselleria d'Agricultura, Pesca i Alimentació, per la qual es convoca el I Premi Iniciativa Agrària Jove i s'aproven les bases per a concórrer-hi.  
Un dels objectius de la Conselleria d'Agricultura, Pesca y Alimentació és la modernització de les estructures agràries de la Comunitat Valenciana. Un dels pilars bàsics d'aquesta política consisteix en el foment de la incorporació de joves a l'activitat agrària que possibilite la introducció de modernes tecnologies i mètodes de cultiu, en consonància amb la política agrícola comuna i amb un increment de la qualitat del capital humà dedicat a aquesta activitat.  
A fi de fomentar entre la joventut les iniciatives empresarials agràries, es convoquen aquests primers premis, amb l'esperança que tinguen un efecte de demostració sobre tots els joves de les àrees rurals de la Comunitat Valenciana.  
Per això, fent ús de les atribucions que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,  
ORDENE  
Primer. Convocatòria  
La Conselleria d'Agricultura, Pesca i Alimentació convoca el I Premi Iniciativa Agrària Jove 1997 i aprova les bases per les quals es regirà aquesta convocatòria, que figuren en l'annex I d'aquesta ordre.  
Segon. Finançament  
Els premis, per un import total màxim de 4.000.000 de pessetes, estaran finançats a càrrec del capítol IV del programa 711.10, línia 411, dels pressupostos de la Generalitat Valenciana per a 1997.  
DISPOSICIONS FINALS  
Primera  
Contra aquesta ordre, que posa fi a la via administrativa, podrà interposar-se un recurs contenciós administratiu en el termini de dos mesos, comptadors des del dia de la publicació, davant la Sala Contenciosa Administrativa del Tribunal Superior de Justícia de la Comunitat Valenciana.  
Segona  
Aquesta ordre vigeix des de l'endemà de la publicació en el Diari Oficial de la Generalitat Valenciana.  
València, 18 de juliol de 1997  
La consellera d'Agricultura, Pesca i Alimentació  
Maria Àngels Ramon-Llin i Martínez  
ANNEX  
Bases del I Premi Iniciativa Agrària Jove  
Primera. Naturalesa i objecte de la convocatòria  
Es convoca el I Premi Iniciativa Agrària Jove, que s'atorgarà durant l'últim trimestre de 1997. L'objecte d'aquesta convocatòria és la concessió d'un màxim de 3 premis a les iniciatives agràries dels joves valencians.  
Segona. Objectius  
L'objectiu general d'aquests premis és la promoció de l'activitat agrària entre la joventut rural, a fi de millorar les estructures de l'agricultura valenciana, alhora que s'evita l'èxode dels joves cap a altres sectors de l'activitat econòmica o cap a les ciutats en detriment del medi rural.  
Tercera. Aspirants  
Podran concórrer a l'obtenció d'aquest premi les persones físiques (individuals o en equips) menors de 40 anys, residents en la Comunitat Valenciana, les explotacions agràries dels quals també estiguen ubicades en la Comunitat Valenciana i que s'hagen incorporat a l'activitat agrària en els últims deu anys (des de 1987).  
Quarta. Requisits, fórmules i terminis  
Els aspirants hauran de presentar una sol·licitud, segons el model adjunt, en la qual expressaran els aspectes següents, que serviran de criteri per a valorar les diverses candidatures:  
1. Dades d'identificació de l'aspirant  
2. Ubicació física de l'explotació agrària  
3. Formació agrària  
4. Portada de llibres de comptabilitat  
5. Pertinença a cooperativa, societat agrària de transformació (SAT) o organitzacions de productors  
6. Memòria de l'activitat a què es dedica l'explotació agrària, amb un màxim de sis fulls, mecanografiats a dos espais, que inclourà:  
Data d'inici de l'activitat.  
Programa agrari aplicat, situació actual, idoneïtat amb la política agrària comunitària, mà d'obra ocupada i mà d'obra que ha creat l'explotació.  
Esforç inversor, subvencions que rep, préstecs i aportació pròpia.  
El termini de presentació de sol·licituds acabarà el 15 d'octubre de 1997 i es presentaran en el Registre de la Conselleria d'Agricultura, Pesca i Alimentació, c/ Amadeu de Savoia, 2, 46484 València.  
Cinquena. Jurat  
El jurat, presidit per la consellera d'Agricultura, Pesca i Alimentació, estarà format per un nombre de membres que oscil·la entre sis i deu, designats per la Conselleria d'Agricultura, Pesca i Alimentació entre tècnics i personalitats rellevants en l'agricultura valenciana.  
Actuarà com a secretari del jurat, amb veu però sense vot, el cap del Servei d'Estudis Agraris i Comunitaris de la Conselleria d'Agricultura, Pesca i Alimentació. El jurat podrà delegar en el cap de l'oficina comarcal de la Conselleria d'Agricultura, Pesca i Alimentació on estiga ubicada l'explotació agrària perquè certifique els aspectes de la base quarta i n'emeta un informe.  
Sisena. Quantia dels premis  
Tindran una dotació econòmica de dos milions cinc-centes mil (2.500.000 PTA), d'un milió (1.000.000 PTA) i de cinc-centes mil pessetes (500.000 PTA) per al primer, segon i tercer premi, respectivament.  
Si el jurat decidira declarar-los deserts, es podran concedir fins a un màxim de sis accèssits de cinc-centes mil pessetes (500.000 PTA) cada un.  
Setena. Aplicació de les bases  
La participació en aquesta convocatòria implica l'acceptació de totes les bases i de la decisió del jurat, al qual correspondrà resoldre tots els dubtes i les reclamacions que es presenten. Les seues decisions últimes seran inapel·lables.  
SOL·LICITUD  
1. Dades del sol·licitant  
El Sr./Sra...., en representació... , c/..., núm...., d...., província..., codi postal..., CIF ...  
2. Ubicació de l'explotació  
Localitat   
Polígon   
Parcel·la   
Extensió   
Cultiu   
3. Formació agrària  
Cursos (denominació, centre que expedeix el títol i data)  
4. Activitat agrària  
Llibres de comptabilitat .... SÍ .... NO  
Pertany a alguna cooperativa .... SÍ .... NO  
Pertany a alguna organització  
productora .... SÍ .... NO  
Pertany a alguna societat agrària  
de transformació .... SÍ .... NO